1 यहोवा क सँदेस मीका लगे राजा योताम, आहाज अउ हिजकिय्याह क समइ मँ आवा। इ सबइ पुरुस यहूदा क राजा रहेन। मीका मोरेसेती स रहा। मीका सोमरोन अउर यरूसलेम क बारे मँ इ सबइ दर्सन देखेन।
2 हे लोगो, तू पचे सबहिं सुन ल्या!
हे धरती अउर जउन कछू धरती पइ अहइ, सुना।
मोर सुआमी यहोवा इ पवित्तर मन्दिर स आइ।
मोर सुआमी तोहरे विरोध मँ एक साच्छी क रूप मँ आइ।
3 लखा, यहोवा आपन जगह स बाहेर जात अहइ।
उ धरती क ऊँच जगहियन पइ चलइ बरे उतरिके तरखाले आवत अहइ।
4 परमेस्सर यहोवा क गोड़े क नीचे पहाड़ टेघर जइहीं,
घाटियन चरमराइ जइहीं।
जइसे आगी क समन्वा मोम टेघर जात ह,
जइसे ढालू जगह स पानी उतरत भवा बहत ह।
5 अइसा काहे होई? इ एह बरे होई कि याकूब अपराध किहेस ह।
काहेकि इस्राएल क लोग पाप किहेस ह।
कउन याकूब स पाप कराए रहेन?
इ सोमरोन अहइ!
यहूदा मँ कउन ऊँच ठउरन अहइ?
उ सबइ यरूसलेम मँ अहइ।
6 एह बरे मइँ सोमरोन क खाली मइदान अउर खंडहरन क ढेर बनाउब।
इ अइसी जगह क नाईं होइ जब जेहमाँ अंगूर क बाग लगावा जात हीं।
मइँ सोमरोन क पाथरन क घाटी मँ फेंकि देब।
मइँ ओकरी सबहिं नेंव क प्रदर्सित कइ देब।
7 ओकर सबइ मूरतियन टूकन मँ तोरि दीन्ह जइहीं।
सारा धन जेका इ रण्डीबाज़ी दुआर कमाएस ह,
अउर मइँ एकर लबार देवतन क मूरतियन क नस्ट कइ देब।
काहेकि उ सबइ लाभ रण्डीबाज़ी दुआरा हासिल किहेन ह,
अउर ठीक वइसा ही रण्डी क मजूरी मँ खर्च कीन्ह जाब।
8 मइँ इ हाली आवइवाला बिनास क कारण बियाकूल होबउँ अउर हाय-हाय करिहउँ।
मइँ पनही न पहिरब अउर न ओढ़ना धारण करब।
सियारन क जइसे मइँ जोर स चिल्लाब।
मइँ विलाप करब जइसे सुतुर्मुर्ग करत हीं।
9 सोमरोन क घाव नाहीं भर सकत ह।
ओकर बियाधि यहूदा तलक फइलि गवा अहइ।
बल्कि इ तउ यरूसलेम तलक आइ गवा ह।
10 एकर बात गात क नगरी मँ जिन करा।
अको मँ जिन रोआ।
अउर बेत-आप्रा क माटी मँ लोटा।
11 हे सापीर क निवासिन,
तू अपने राहे नंगी अउर लज्जा होइके चली जा।
उ सबइ लोग, जउन सानान क बसइया अहइँ,
बाहेर नाहीं निकरिहीं।
अउर तू पचन्स सहारा लेइहीं।
12 अइसा उ मनई जउन मारोत क बसइया अहइ,
सुसमाचार आवइ क बाट जोहत भवा दुर्बल होत जात अहइ।
मगर-दुआर पइ विपद उतरि अहइ।
13 हे लाकीस क बसइयो,
तेज घोड़न क रथन मँ जोरा।
सिय्योन क पाप लाकीस मँ सुरू भए रहेन।
काहेकि तू इस्राएल क पापन्क पाछे चलति अहा।
बिदाई क उपहार देइ क अहइ।
इस्राएल क राजा लोगन क निरास करिहीं।
15 हे मारेसा क बसइयो,
तू पचन्क विरोध मँ मइँ एक ठु मनई क लिआउब जउन तू पचन्क सबइ चिजियन्क छोरि लेइ।
अदुल्लाम मँ आइ।
16 एह बरे तू पचे आपन बार कटवाइ ल्या अउर तू गंजा बनि जा।
काहेकि तू पचे आपन गदेलन बरे जेनसे तू पचे पियार करत रह्या रोउब्या चिल्लउब्या।
आपन मुड़ँन क गिद्ध क नाईं गंजा होइ द्या।
काहेकि उ पचे तू पचन्क छोड़ि देइ अउर बाहेर निकरि जाइ बरे मजबूर होइ जइहीं।
Awadhi Bible: Easy-to-Read Version. Copyright © 2005 Bible League International.
